b"\n_START_ARTICLE_\nRam\xc3\xb3n Aranaz\n_START_SECTION_\nBiografia\n_START_PARAGRAPH_\nVa perfeccionar els seus estudis mercantils a Gibraltar i Anglaterra, on va fer amistat amb Jos\xc3\xa9 Campo P\xc3\xa9rez, qui el far\xc3\xa0 participar en l'empresa dels ferrocarrils d'Almansa-Val\xc3\xa8ncia-Tarragona i m\xc3\xa9s tard fou president del Consell d'Administraci\xc3\xb3 del ferrocarril Medina del Campo-Zamora._NEWLINE_A les Corts Espanyoles de 1865 fou elegit diputat pel districte de Val\xc3\xa8ncia del sector moderat de la Uni\xc3\xb3 Liberal. A Madrid va con\xc3\xa8ixer al Marqu\xc3\xa8s de Salamanca, empresari ferroviari qui el nomen\xc3\xa0 el seu secretari en substituci\xc3\xb3 d'Antonio C\xc3\xa1novas del Castillo, de qui tamb\xc3\xa9 es va fer bon amic. Durant la restauraci\xc3\xb3 borb\xc3\xb2nica es va vincular al Partit Conservador i fou elegit diputat novament pel districte de Val\xc3\xa8ncia a les eleccions generals espanyoles de 1876 i 1879. Despr\xc3\xa9s deix\xc3\xa0 la pol\xc3\xadtica i es dedic\xc3\xa0 als negocis."